આવી સુવિધાઓને મોર્ડન આઉટલૂક અપાય તેવો કોંગ્રેસ પક્ષ દ્વારા પ્રયાસ કરાશે. તેમણે જણાવ્યું હતું કે શહેરમાં ગટરના પ્રશ્નો, વરસાદી પાણી ભરાવાના પ્રશ્નો, આરોગ્ય સુવિધાના પ્રશ્નો છે, આ સ્થિતિમાંથી માર્ગ કાઢવામાં આવશે. આ ઉપરાંંત આદર્શ શહેર કેવી રીતે બનાવાય તે માટેના પ્રયાસ કરાશે. શહેરના દરેક વોર્ડમાં એક એક મોડેલ ઊભી કરવામાં આવશે. જેના કારણે દરેક વોર્ડના સામાન્ય અને પછાત વર્ગના લોકોના બાળકોના વિકાસ થાય તે માટેનો વિકલ્પ મળી રહે તે માટે આયોજન કરાશે. પટેલે વધુમાં જણાવ્યું હતું કે કોંગ્રેસ દ્વારા ચૂંટણી ઢંઢેરો એકાદ બે દિવસમાં જાહેર કરાશે. જ્યારે ભાજપે ચૂંટણી ઢંઢેરો બહાર પાડીને તેનો અમલ કર્યો નથી તેમ પણ તેમણે જણાવ્યું હતું.